Αγαπητοί συνάδελφοι σας χαιρετώ.

Σας επισυνάπτω το πρόγραμμα των μαθητών μας του Γ έτους που θα αρχίσουμε την Δευτέρα 11/5/2020. Παρακαλώ οι υπεύθυνοι τμημάτων ΥΤ να προωθήσουν το πρόγραμμα του τμήματος του στους μαθητές τους με e-mail ή μέσω ΤΕΑΜ ή Messenger ή όπως νομίζουν ότι είναι καλύτερα.

Δίνω πιο κάτω διευκρινίσεις που μπορεί να ερωτηθείτε από τους μαθητές ή ακόμα και για σας τους ίδιους.

1. Θα προσέξατε ότι τα τμήματα χωρίστηκαν σε δύο ομάδες , κίτρινη και μπλε.
2. Η **μπλε** ομάδα θα έρχεται Δευτέρα – Τρίτη - Πέμπτη
3. Η **κίτρινη** ομάδα θα έρχεται Δευτέρα - Τετάρτη - Παρασκευή
4. Κάθε **Τμήμα** όχι ομάδα έχει διαφορετικό έχει διαφορετικό ωράριο και ο λόγος είναι για να μην κάνουν όλα τα τμήματα ταυτόχρονα διάλλειμα.
5. Κάθε τμήμα θα εισέρχεται σε μία καθορισμένη αίθουσα καθόλη την ημέρα ( όπως φαίνεται στο ωρολόγιο του τμήματος) και οι μαθητές θα κάθονται σύμφωνα με τον κατάλογο πάντοτε στις ίδιες θέσεις. Θα αναγράφεται και το όνομα του μαθητή.
6. Κατά τις συνεχόμενες περιόδους οι μαθητές δεν θα βγαίνουν έξω , ο καθηγητής που βρίσκεται στην τάξη θα περιμένει τον επόμενο καθηγητή για να τον αλλάξεις. Κουδούνι δεν θα ηχεί ( κτυπά) για να μην γίνεται σύγχυση αφού κάθε τμήμα έχει διαφορετικό ωράριο. Επομένως όλοι οι καθηγητές θα πηγαίνουν στην αίθουσα διδασκαλίας που έχουν μάθημα ακριβώς την ώρα που αλλάζει η περίοδος για να αποδεσμεύσουν τον συνάδελφο της περιόδου που λήγει.

Διευκρινίσεις για το ωρολόγιο των καθηγητών.

1. Έχω διευθετήσει στον μέγιστο βαθμό που μπορούσα, όσοι καθηγητές διδάσκουν και σε άλλα έτη δεν θα έχουν μάθημα τις μέρες που θα έρχονται σχολείο για να διδάξουν στο Γ έτος. Τις μέρες που θα έχουν στο ωρολόγιο τους μάθημα με Α΄και Β΄έτος θα παραμένουν στο σπίτι και θα διδάσκουν εξ αποστάσεως με το ΤΕΑΜ όπως κάναμε μέχρι τώρα. Θα φαίνεται στο ωρολόγιο του κάθε καθηγητή τα τμήματα που θα διδάσκει εξ αποστάσεως σύμφωνα πάλι με τις υφιστάμενες ώρες από τις 10:πμ. – 12:15μμ. Έχουν γίνει αρκετές αλλαγές στα προγράμματα σας και παρακαλώ δείξτε κατανόηση γιατί μου ήταν πολύ δύσκολο να εφαρμόσω όλους αυτούς τους περιορισμούς . Εκεί που μπορώ να κάνω αλλαγή ή διευθέτηση παρακαλώ ενημερώστε με για να μην γίνονται συγκρούσεις ιδίως με το Γ έτος.
2. Απουσίες θα καταχωρούνται ηλεκτρονικά όπως γνωρίζεται για όλα τα έτη.
3. Θέλω να σημειώσω ότι οι συνάδελφοι φιλόλογοι, μαθηματικοί, φυσικοί και αγγλικοί έχουν αναλάβει μεγάλο φόρτο εργασίας ιδίως τώρα που μοιράστηκαν τα τμήματα και οι ώρες διδασκαλίας τους διπλασιάστηκαν. Υπάρχουν αρκετοί συνάδελφοι μη εξεταζομένων μαθημάτων που δεν διδάσκουν θα τους ανατεθούν άλλες υπευθυνότητες σύντομα ( ίσως μέχρι αύριο) όπως εφημερεύσεις στο σχολείο την περίοδο που θα έρχονται οι μαθητές του Γ έτους.
4. Επειδή στο ωρολόγιο πρόγραμμα των καθηγητών του Γ έτους δεν μπορώ να αναρτήσω τις ώρες διδασκαλίας για κάθε περίοδο επειδή το κάθε τμήμα έχει διαφορετικό ωράριο, παρακαλώ να σημειώσετε βάση του προγράμματος των τμημάτων σας την ώρα που πρέπει να κάνετε μάθημα.

Για οτιδήποτε νεότερο θα σας ενημερώσω έγκαιρα. Για απορίες είμαι στη διάθεση σας.

Ιάκωβος Σταύρου ΒΔ Μηχανικής Η/Υ